Suomessa on todettu nyt yhteensä 19 tartuntaa.

Terveyden ja hyvinvoinninlaitos THL kertoo (siirryt toiseen palveluun), että Suomessa on todettu neljä uutta koronavirustartuntaa.

Kaksi tapausta on todettu Helsingin ja Uudenmaan sairaanhoitopiirissä ja kaksi Pirkanmaan sairaanhoitopiirissä.

Suomessa on todettu nyt yhteensä 19 tartuntaa.

Kaikki tänään todetut uudet tartunnat kytkeytyvät Pohjois-Italiaan. Kaikki potilaat ovat hyväkuntoisia, ja heitä on ohjeistettu pysymään eristyksissä kotona.

Pirkanmaan sairaanhoitopiiri kertoo, että tartunnan saaneet ovat aikuisia, ja he olivat samaa matkaseuruetta aiemmin Suomessa todettujen tartunnan saaneiden kanssa.

Husin mukaan uudet tartunnat on todettu työikäisellä ja eläkeikäisellä miehellä.

Lue myös:

Lue tästä kaikki tuoreimmat tiedot koronaviruksesta

Mitä uudesta koronaviruksesta tiedetään nyt? Asiantuntija vastaa

Kalifornian rannikolla jumissa olevalla aluksella useita koronatapauksia – Trump haluaisi matkustajien pysyvän laivalla

Karanteenissa olleen risteilyaluksen miehistö kertoo The Guardianille kaaoksesta laivalla: "Meitä käytettiin hyväksi"